**Samtykkeskjema for foresatte**

**Koronavaksinering av ungdom 16–17 år**

Alle ungdommer som er født i 2004 og 2005, får nå tilbud om koronavaksine. De som ikke har fylt 16 år ennå, må ha samtykke fra foresatte.

Få ungdommer har blitt alvorlig syke av koronaviruset, men det er en del smitte blant 16-17-åringer. Vaksinasjon vil bidra til å beskytte de få som kan bli alvorlig syke hvis de smittes, i tillegg til å redusere smittespredning i samfunnet. Redusert smittespredning i aldersgruppen som følge av vaksinasjon er nødvendig for å kunne lette på restriksjoner som har vært spesielt belastende for unge under pandemien.

**Om covid-19**

Covid-19 gir i hovedsak luftveisinfeksjon, men det kan også være andre symptomer. Høy alder og voksne med kroniske sykdommer har størst risiko for å få alvorlig covid-19 sykdom. Barn som blir syke har oftest et lett forløp med milde og kortvarige luftveissymptomer. Ungdom får oftere mer generell sykdomsfølelse, hodepine og muskelsmerter. Risiko for alvorlig sykdom hos barn og ungdom er lav, også for de som har underliggende sykdom. Likevel er det grupper av barn/ungdom som kan ha høyere risiko enn andre på samme alder, eller som er spesielt sårbare for luftveisinfeksjoner generelt.

**Om vaksinen**

Comirnaty® (BioNTech og Pfizer)er en mRNA-vaksine. Vaksinen inneholder ikke levende virus og kan ikke gi koronainfeksjon. Vaksinen er godkjent til bruk fra 12 år. To doser gis med 8–12 ukers intervall.

De aller fleste bivirkningene oppstår 1–2 dager etter vaksinasjon, er milde/moderate og går over etter noen dager. For noen vil symptomene kunne være mer kraftige. Denne vaksinen ser ut til å gi mer av de vanlige bivirkningene enn det man er vant til for andre vaksiner. De vanligste bivirkningene er smerter og hevelse på injeksjonsstedet*,* tretthet, hodepine, muskelsmerter, frysninger, leddsmerter og feber. Allergiske reaksjoner forekommer hos enkelte. Det er god kunnskap om vanlige bivirkninger etter vaksinasjon, men sjeldne bivirkninger kan ikke utelukkes. Mer informasjon om Comirnaty-vaksinen finnes på fhi.no.

**Før vaksinasjon**

Gi beskjed dersom ungdommen har hatt en alvorlig allergisk reaksjon så vaksinatøren kan ta nødvendige forholdsregler. Det er vanlig å utsette vaksinasjon ved akutt sykdom og ved feber over 38 grader.

**Ved delt foreldreansvar må begge samtykke til vaksinering av ungdommen.**

Barnets navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fødselsdato:

Jeg/vi ønsker at barnet mitt/vårt barn vaksineres mot covid-19:

Foresatte med foreldreansvar:

Foresatt 1: Fullt navn (skriv tydelig):

Foresatt 1: underskrift: Telefonnummer:

Foresatt 2: Fullt navn (skriv tydelig):

Foresatt 2: underskrift: Telefonnummer:

Ev. infomasjon om barnet til vaksinatør: